

 *Дархан-Уул аймгийн Статистикийн хэлтэс*

АЙМГИЙН АЖ ҮЙЛДВЭР, БАРИЛГА, ҮЙЛЧИЛГЭЭНИЙ САЛБАРЫН ТАНИЛЦУУЛГА

ДАРХАН 2014

**АГУУЛГА**

1.1. Аймгийн газарзүйн байрлал, бизнесийн орчин

1.2. Аймгийн зах зээлийн багтаамж, цар хүрээ

1.3.Аймгийн дэд бүтцийн хөгжил байдал, харилцаа холбоо, зам гүүр, эрчим хүчний хангамж

1.4. Аж үйлдвэр

1.5. Барилга

1.6. Худалдааны салбарын өнөөгийн байдал

1. **Аймгийн нутаг дэвсгэрт аж үйлдвэр, барилга, үйлчилгээний үйл ажиллагаа явуулах бизнесийн орчин, нөхцөл бололцоо**

**1.1. Газарзүйн байршил, хүн ам, бизнесийн орчин**

Дархан-Уул аймаг нь 327.5 мян.кв.км нутаг дэвсгэртэй. Сэлэнгэ аймагтай хаяа нийлэн оршиж байна. Нийт 97.3 мянган хүн амтай, засаг захиргааны нэгжийн хувьд 4-н сум, 26-н багтай. Нийт хүн амын 82.1 хувь нь аймгийн төвд, 17.9 хувь нь хөдөөд (хөдөөгийн хүн амд сумын төв, хөдөөгийн (баг) хүн амыг оруулан тооцсон) амьдарч байна. Хүн амынхаа тоогоор 79.9 мян хүн амтай Дархан сум тэргүүлж Шарын гол сум удаалдаг. 2014 оны жилийн эцсийн байдлаар нийт 97342 хүн ам тоологдсоны 48.9 хувь буюу 47619 нь эрэгтэй, 51.1 хувь буюу 49723 нь эмэгтэйчүүд. Õ¿í àìûã íàñíû á¿ëãýýð àâ÷ ¿çâýë 65.2 ìÿíãà íü õºäºëìºðèéí íàñíû хүн, 25.8 ìÿíãà íü 14 õ¿ðòýë íàñíû õ¿¿õýä, 6.3 ìÿíãà íü ºíäºð íàñòàí áàéíà.

**1.2. Аймгийн зах зээлийн багтаамж, цар хүрээ**

28.0 мянган өрхийн 83.2 хувь нь хот суурин газарт, 16.8 хувь нь сумын төв, хөдөөд амьдарч байна. Эдийн засгийн үндсэн салбар нь аж үйлдвэр, барилга, худалдаа үйлчилгээ.

*Зураг.1. Аймгийн хүн амын тоо, хүн амын тооны өсөлтийн хувь*

Аж үйлдвэрийн нийт бүтээгдэхүүний үйлдвэрлэлт өнгөрсөн оноос 16.4 хувиар өсч, бүтээгдэхүүний борлуулалтын орлого 3.1 хувиар буурсан байна.

2014 оны жилийн эцсийн мал тооллогын дүнгээр 324.2 мянган толгой мал тоологдсоны дотор 89 тэмээ, 14.2 мянган адуу, 46.6 мянган үхэр, 167.6 мянган хонь, 95.8 мянган ямаа тоологджээ. Нийт малын тоо 2013 оныхоос 16.2 хувь буюу 45.2 мянган толгойгоор өслөө. Өвс хадлан 61.7 мянган тн, гар тэжээл 90.5 тн-ийг бэлтгэж, үр тариа 14928 тн, төмс, хүнсний ногоо 24413.4 тн-ыг хураан авсаныг өмнөх онтой харьцуулахад бэлтгэсэн өвс 1.4 хувиар, хураасан үр тариа 27.6 хувиар, хүнсний ногоо 11.8 хувиар тус тус өсч, төмс 12.9 хувиар буурсан байна.

Статистикийн бизнес регистрийн санд 2014 оны жилийн эцсийн байдлаар 3030 аж ахуйн нэгж бүртгэлтэй байгаагаас 1757 нь буюу 58.0 хувь нь үйл ажиллагаагаа хэвийн явуулж байна.

Бүртгэлтэй аж ахуйн нэгжийн тоо 2013 оныхоос 9.3 хувиар нэмэгдсэн боловч үйл ажиллагаа явуулж буй аж ахуйн нэгжийн эзлэх хувь 2.2 пүнктээр буурчээ.

Нийт аж ахуйн нэгжийн 34.1 хувь нь худалдааны салбарт, 10.5 хувь нь нийгэм бие хүнд үзүүлэх үйлчилгээний салбарт, 6.5 хувь нь зочид буудал, зоогийн газрын үйл ажиллагааны салбарт үйл ажиллагаа явуулж байна.

Үйл ажиллагаа явуулж байгаа аж ахуйн нэгж, байгууллагын 84.2 хувийг 1-9 ажиллагчидтай, 6.8 хувийг 10-19 ажиллагчидтай, 5.8 хувийг 20-49 ажиллагчидтай, 3.2 хувийг 50-с дээш ажиллагчидтай аж ахуйн нэгж эзэлж байна.

**1.3. Аймгийн дэд бүтцийн хөгжил байдал, харилцаа холбоо, зам гүүр, эрчим хүчний хангамж**

Аймгийн төв Дархан сум нь Улаанбаатараас 223 км-т оршдог. Орхон, Хонгор, Дархан, Шарын гол сумдын нутаг дэвсгэр дээгүүр төмөр зам дайран өнгөрдөг. Төвийн бүсийн цахилгаан түгээх сүлжээнд холбогдсон.

Аймгийн бүх сум үүрэн телефонд, шилэн кабельд холбогдож интернет ашиглах боломжтой.

Аймгийн хэмжээгээр үүрэн телефоны оператор мобиком, скайтел, юнител, G-mobile-н салбарууд үйлчилгээ үзүүлж байна.

*Зураг.2.* **Суурин утасны цэгийн тоо, Улс, бүс, аймаг 2010-2014 он**

###### *Зураг.3.* Техникийн хяналтын үзлэгт хамрагдсан авто машины тоо, 2010-2014 он

**1.4. Аж үйлдвэрийн салбар**

Дархан-Уул аймаг нь 1961 оноос Монгол Улсын барилгын түүхий эд, материалаар хангах зорилгоор аж үйлдвэрийн бааз хотын статустай байгуулагдсан. Манай аймаг хар төмөрлөгийн үйлдвэр, тоосго, бетон, цементийн болон хүнсний төрөл бүрийн үйлдвэрлэл, мах бэлтгэн боловсруулах, ургамлын тос боловсруулах үйлдвэр зэрэг голлох үйлдвэрүүдтэй үйлдвэрлэлийн цогцолбор хот болох төлөвлөгөөний дагуу хөгжиж байна.

Өнөөдрийн байдлаар жилд 100 мянган тонн цувимал бүтээгдэхүүн үйлдвэрлэх хүчин чадалтай “Дарханы төмөрлөгийн үйлдвэр” ТӨҮГазар, жилдээ 1.5 сая ширхэг нэхий боловсруулах хүчин чадалтай “Дархан нэхий” ХК, Дарханы Дулааны цахилгаан станц ТӨХК, хөнгөн бетон, шохойн “Силикат” ХК, жилд нойтон аргаар 185 мянган тонн цемент үйлдвэрлэх хүчин чадалтай “Эрэл цемент” ХК, хүнсний манлай үйлдвэрлэгч “Дархан хүнс” ХК, “Дархан минж” ХХК зэрэг улсын чанартай томоохон үйлдвэр, аж ахуйн нэгжүүд тогтмол үйл ажиллагаагаа явуулж байна. Үүний зэрэгцээ 2008 оноос гадаад, дотоодын хөрөнгө оруулалттай ургамлын тос боловсруулах “Монгол алтан тос”, нүүрс боловсруулах “Шарын гол энерго”, “Поликом” ХХК-ийн “Жаргалан хүнс” үйлдвэр “Дархан Меат Фүүдс” ХХК-ийн мах бэлтгэн боловсруулах үйлдвэр, “Дарханы Төмөрлөгийн үйлдвэр” ТӨХК-ийн Хүдэр олборлох баяжуулах үйлдвэр зэрэг томоохон үйлдвэр ажиллаж байна.

 Манай аймгийн аж үйлдвэрийн бүтээгдэхүүний үйлдвэрлэлт / 2005 оны зэрэгцүүлэх үнээр / 2014 онд 207789,9 сая төгрөг болж 2013 оноос 16,4 хувиар , 29291,3 сая төгрөгөөр өссөн байна.

*Хүснэгт .1.* ***Аж үйлдвэрийн бүтээгдэхүүний үйлдвэрлэлт***

**/ 2005 оны зэрэгцүүлэх үнээр /сая.төг**



2014 оны Аж үйлдвэрийн салбарт нийт бүтээгдэхүүн үйлдвэрлэлд 6,5 хувийг цахилгаан, дулаан ус үйлдвэрлэл, 29,1 хувийг уул уурхайн олборлолт, 64,4 хувийг боловсруулах салбарт үйлдвэрлэжээ.

Аж үйлдвэрийн бүтээгдэхүүний нийт үйлдвэрлэлтэд Дархан сум 89,2 хувь, Хонгор сум 0.2 хувь, Орхон сум 0.1 хувь, Шарын гол сум 10,1 хувийг үйлдвэрлэж байна. Сумуудын гол үйлдвэрлэл нь иргэдийг дулааны, цэвэр усаар хангах үйлдвэрлэл юм.

 Аж үйлдвэрийн бүтээгдэхүүний борлуулалт нь 2014 онд 202501,9 сая.төг болж, 2013 оноос 3,1 хувиар буурсан байна. 2014 онд гадаад борлуулалт өмнөх оны мөн үетэй харьцуулахад 63,5 хувиар өсч, дотоод борлуулалт 7,9 хувиар буурсан байна.

*Хүснэгт .2.* ***Аж үйлдвэрийн бүтээгдэхүүний борлуулалт* */*** *сая.төг* /



 Аймгийн хэмжээнд нийт хүнс, хувцас, барилгын материал, уул уурхай гэсэн үндсэн бүтээгдэхүүний 100-д нэр төрлийн бүтээгдэхүүн үйлдвэрлээд байна. Үүнээс гол гэснийг аймгийн гол нэр төрөл болгон хүснэгтээр харууллаа. Хүнсний бүтээгдэхүүнийг аймагтаа болон зэргэлдээ бусад аймгийн сумдыг хангаж, хувцас, барилгын материалын, уул уурхайн бүтээгдэхүүний дотоод хэрэгцээндээ борлуулах буюу гадаадад экспортолж байна.

*Хүснэгт.3.* ***Аймгийн аж үйлдвэрийн гол нэр төрлийн бүтээгдэхүүний үйлдвэрлэлт***

*Зураг 4-6****. Аж үйлдвэрийн гол нэрийн бүтээгдэхүүн үйлдвэрлэлтийн диаграмм:***

 *Зураг .4****.***

 *Зураг .5****.***

*Зураг.6****.***

2014 онд манай аймаг Улсын ДНБ-ны 1.9 хувийг, аж үйлдвэрийн салбарын ДНБ-ны 2.1 хувийг үйлдвэрлэсэн байна.

Аж үйлдвэрийн салбарийн дүнгээр 2014 онд Аймгийн ДНБ –ны 39.8 хувь буюу 165516.6 сая төгрөгийн бүтээгдэхүүн үйлдвэрлэж, 2013 онтой харьцуулхад 11198.8 сая төгрөг буюу 6.3 хувиар буурчээ.

**1.5. *Барилгын салбар***

2014 онд Дархан-Уул аймагт 69.3 тэрбум төгрөгийн барилга угсралт, их засварын ажил хийгдсэн нь өнгөрсөн оныхоос 89.0 хувиар өссөн байна. Өмнөх онуудад Дархан-Уул аймагт бүртгэлтэй барилгын салбарын ААН-үүдийн гүйцэтгэсэн ажил мэдээлэгдсэн болно.

*Хүснэгт.4.* ***Барилга угсралт, их засварын ажил, аймгийн дүн, сая төгрөг***



*Зураг .7.* ***Барилгын салбарын гүйцэтгэсэн ажил, 2014 он, сая төгрөг***

Аймгийн хэмжээнд 2014 онд хийгдсэн нийт барилга, угсралт, их засварын ажлын 94.4 хувь буюу 65.4 тэрбум төгрөгийг барилга угсралтын ажил, 5.6 хувь буюу 3.9 тэрбум төгрөгийг их засварын ажил эзэлж байна.

***1.6. Худалдааны салбар***

Дархан хотын хөгжлийн эхэн үед 5 дэлгүүр, 3 гуанз, 2 мухлагтай ажиллаж байсан бол худалдаа үйлчилгээний хөгжил, зах зээлийн хүрээ, далайц нэмэгдэж эдүүгээ 600 худалдааны, 115 үйлчилгээний аж ахуйн нэгж үйл ажиллагаа явуулж, иргэдэд үйлчилж байна. Зах зээлийн тэлэлт шалгуураар жижиг мухлаг, чингэлэг, ТҮЦ-ийн тоо жил тутам багассаар эдүгээ хүнсний томоохон дэлгүүр, бар рестораны тоо нэмэгдсэн нь аймагт худалдааны салбар эрчтэй хөгжиж буйг илэрхийлж байна.

Дотоод худалдааны салбар нь “Эдийн засгийн бүх төрлийн үйл ажиллагааны салбарын стандарт ангилал”-ын дагуу дараахь 3 дэд салбараас бүрдэнэ.Үүнд:

1. Моторт тээврийн хэрэгсэл, мотоциклийн бөөний болон жижиглэн худалдаа, засвар үйлчилгээ
2. Машин, Мотоциклээс бусад барааны бөөний худалдаа
3. Машин, Мотоциклээс бусад барааны жижиглэн худалдаа

Статистикийн бизнес регистерийн санд бөөний болон жижиглэн худалдааны үйл ажиллагаа явуулж байгаа 600 аж ахуйн нэгж байгууллага бүртгэлтэйгээс Дархан суманд 532 аж ахуйн нэгж, Шарын гол суманд 41 аж ахуйн нэгж, Орхон суманд 13 аж ахуйн нэгж, Хонгор суманд 14 аж ахуйн нэгж үйл ажиллагаа явуулж байна гэсэн дүн мэдээ байна.

 **Хүснэгт 5. *Дархан-Уул аймагт үйл ажиллагаа явуулж байгаа аж ахуйн нэгж, байгууллагын тоо, бөөний болон жижиглэн худалдаа, машин мотоцикл, гэр ахуйн барааны засвар үйлчилгээний тоо, сүүлийн 5 жилээр***



*Зураг .8.* ***Худалдааны нэг цэгт ноогдох хүний тоо***

**Зураг 9. Улаанбаатараас аймгийн төв хүртэлх замын урт, км-ээр**

**ДҮГНЭЛТ**

 Дархан –Уул аймгийн хэмжээнд аж үйлдвэрийн салбарт 2014 онд хүнсний бүтээгдэхүүн үйлдвэрлэх чиглэлээр 33, хувцас, оёдлын чиглэлээр үйлдвэрлэл явуулдаг 19, барилгын материалын бүтээгдэхүүн үйлдвэрлэх чиглэлээр 24, хэвлэх, эх бэлтгэх чиглэлээр 6, уул уурхайн олборлолт, хайгуулын чиглэлээр 6, цахилгаан дулаан, усан хангамжын чиглэлээр үйл ажиллагаа явуулдаг 7 аж ахуйн нэгж байнгын үйл ажиллагаатай ажиллаж байна.

 Монгол Улсын засгийн газраас **Монгол Улсын загвар хот** болгохоор Дархан-Уул аймгийн хөгжлийн асуудлаар 3 томоохон шийдвэр гаргасан.

Монгол Улсын засгийн газрын 2012 оны 5-р сарын 23-ны өдрийн хуралдаанаар Дархан Үйлдвэрлэл, технологийн паркийн үйл ажиллагааг эрхлэх тусгай зөвшөөрлийг олгохоор шийдвэрлэж, ХХААХҮЯ-наас тусгай зөвшөөрөл авсанаар Дархан Үйлдвэрлэл технологийн паркийн үйл ажиллагаа эхэлсэн. Энэ дагуу “Дархан Үйлдвэрлэл, технологийн парк”-ын нэгж болох 11 үйлдвэрийг сонгож, үйлдвэрүүдийн хөгжлийн хөтөлбөрийг боловсруулж дууссан. Ингэснээр татварын болон гаалийн хөнгөлөлттэй бүс бий болж, хөрөнгө оруулалтын таатай нөхцөл бүрдэж, томоохон үйлдвэрүүдээ цогцолбороор хөгжүүлэх боломж бүрдлээ. Өөрөөр хэлбэл “Нэхий” эдлэлийн үйлдвэрээ түшиглэн малын гаралтай түүхий эдийг боловсруулах , Төмөртэйн хүдрийн ордыг ашиглаж төмөр боловсруулах, шохой, ханын материал, барилгын үйлдвэрээ түшиглэсэн үндэсний хэмжээний үйлдвэр, технологийн парк цогцолборууд байгуулагдах юм.

Дархан-Уул аймгийн ИТХ-ын Тэргүүлэгчдийн 2011 оны 60 дугаар тогтоолоор Дархан үйлдвэрлэл технологийн паркийн байршлыг 1-р бүс буюу хүнд үйлдвэрийн, 2-р бүс буюу хуучин Дарханы үйлдвэрийн, 3-р бүс буюу сургалт, эрдэм шинжилгээний бүсэд хуваасан байна. Сургалт, эрдэм шинжилгээний бүсэд ямарваа нэгэн үйлдвэр байгуулахгүй , нийт шинээр төлөвлөгдөж байгаа болон өргөтгөх үйлдвэрүүдийг Дархан-Үйлдвэрлэл технологийн паркийн 1, 2 дугаар бүсэд хөгжүүлэхээр ажлын хэсгийн шийдвэр гарч, тус бүсэд “Нако түлш ХХК, “Балст бурнаст” ХХК, “Таван богд” группын гурилын үйлдвэр, ургамлын тосны “Монгол Алтан тос” гээд олон үйлдвэр үйл ажиллагаагаа эхлүүлсэн. Мөн үйлдвэр нэмэгдэхийн хэрээр ур чадвартай буюу мэргэжлийн ажилчид шаардлагатай байна.

Дархан-Уул аймагт 2014 онд барилгын салбарын 62 аж ахуйн нэгж үйл ажиллагаа явуулж 69.3 тэрбум төгрөгийн барилга угсралт, их засварын ажил гүйцэтгэсний 94.4 хувь буюу 65.4 тэрбум төгрөгийн барилга угсралтын ажил хийгдсэн байна. Өнгөрсөн онтой харьцуулахад гүйцэтгэсэн нийт барилга угсралт, их засварын ажлын хэмжээ 88.8 хувиар өссөн байна.

Худалдаа, үйлчилгээний салбарын ДНБ өмнөх оноос 56,4сая.төгрөгөөр өссөн байна. Нийт борлуулалтын орлогод хүн амын тооны өсөлт, ажил эрхлэлт, хүний хэрэглээний барааны нэр төрөл олширч байгаа нь өсөлтөд шууд нөлөөлж байна.

Монгол улсын Засгийн газраас Хөдөлмөр эрхлэлтийг жилээс жилд дэмжихтэй холбоотойгоор аймгийн хэмжээнд авч хэрэгжүүлэх ажлын төлөвлөгөөг боловсруулж, хэрэгжүүлэн ажилласнаар жилээс жилд худалдааны цэгийн тоо нэмэгдэж, ажлын байрны тоо олноор бий боллоо.

**АШИГЛАСАН МАТЕРИАЛ**

1. Статистикийн салбарт мөрдөж ажиллах аргачлалын эмхэтгэл /МЭДЭЭЛЭЛ -3/ 2010 он
2. Монгол улсын Статистикийн эмхэтгэл-2014
3. Дархан-Уул аймгийн нийгэм эдийн засгийн байдлын танилцуулга
4. Салбаруудын жил, улирлын мэдээнүүд

ТАНИЛЦУУЛГА ХИЙСЭН: МЭРГЭЖИЛТЭН Д.Жавзанлхам

Б.Бадамбаяр

С.Батцэнгэл